Diari Oficial de la Generalitat Valenciana


Sumari del DOGV 4905, del 17-12-2004 (2004/12173)

RESOLUCIÓ de 20 de setembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme, de 30 d'abril de 2004, i es declara definitivament aprovada l'homologació modificativa del sector 3 de Manises.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12035


Data del document
:   20-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Manises
    * pla d'urbanisme

RESOLUCIÓ de 20 de setembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme, de 30 d'abril de 2004, i es declara definitivament aprovada l'homologació modificativa del sector 3 de Manises. [2004/M12569]
  
Després d'esmenar-se les deficiències a què es refereix l'Acord de la Comissió Territorial d'Urbanisme, de 30 d'abril de 2004, relatiu a l'homologació modificativa del sector 3 de Manises, i de conformitat amb allò que ha ordenat la resolució del director general de Planificació i Ordenació Territorial, de data 20 de setembre de 2004, per la qual es declara definitivament aprovada aquesta homologació, es publica l'esmentat acord:
  
«La Comissió Territorial d'Urbanisme de València, en sessió celebrada el 30 d'abril de 2004, va adoptar l'acord següent:
  
En relació amb l'expedient d'homologació modificativa del sector 3, remés per l'Ajuntament de Manises, cal ressaltar els següents antecedents i fonaments jurídics
  
Antecedents
  
1. L'expedient es va sotmetre a informació pública, i es va inserir el corresponent anunci en el Diari Oficial de la Generalitat Valenciana número 4.470, de 31 de març de 2003, i en el periòdic Las Provincias, de 12 de març de 2003. L'aprovació provisional es va produir per acord plenari de 27 de novembre de 2003.
  
2. A la seu municipal es van presentar tres al·legacions que van ser desestimades en l'acord plenari citat.
  
3. A l'expedient de tramitació remés per l'Ajuntament consten informes favorables del Servei de Carreteres de la Conselleria d'Infraestructures, de la Demarcació de Carreteres del Ministeri de Foment i de la Direcció General d'Aviació Civil.
  
4. Durant la tramitació en aquest servei territorial, s'han sol·licitat els informes següents:
  
- Conselleria de Cultura, Educació i Esport.
  
- Conselleria d'Infraestructures i Transport.
  
- Direcció General d'Aviació Civil.
  
- Servei d'Ordenació de la Conselleria de Territori, a fi d'informar sobre l'estudi d'inundabilitat de la zona.
  
- Ajuntament de Manises. Certificat de la capacitat i suficiència de la xarxa d'abastiment d'aigua i justificació de la suficiència de la depuració d'aigües residuals.
  
- Servei Territorial de Medi Ambient. Camins ramaders.
  
5. La Junta de Govern Local de l'Ajuntament de Manises, mitjançant un Acord de 13 de febrer de 2004, va considerar procedent la inclusió de condicionant en l'aprovació definitiva, en el sentit de reservar un 20% de l'edificabilitat del sector per a la construcció d'habitatge de protecció pública.
  
6. El projecte va ser objecte d'informe previ del director general d'Urbanisme, amb data 22 de maig de 2002.
  
7. La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre un informe relatiu al projecte que ens ocupa, complint així allò que s'ha preceptuat en l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
 Fonaments de dret
  
1. La documentació del projecte està completa i la tramitació ha sigut correcta, d'acord amb el que preveuen els articles 55 i concordants de la Llei Reguladora de l'Activitat Urbanística (en endavant LRAU)
  
2. L'objecte del projecte és l'homologació del sector PDR-3 Plaça de la Llenya, classificat actualment com a sòl urbà d'ús residencial i integrat en dues unitats d'execució, la núm. 11 i 12. La zona s'ubica en el nord-oest del nucli principal, al costat de la carretera N-220. Pel seu interior discorre un camí ramader amb el mateix traçat que un viari ja existent.
  
La unitat d'execució número 12 està en gran part consolidada per l'edificació, i queda pendent la cessió del sòl escolar.
  
La unitat número 11 només compta amb una edificació consolidada, que s'exclou del sector proposat, i no té cap grau d'urbanització.
  
L'ordenació vigent per a aquestes dues unitats d'execució, segons restitució fotogramètrica recent, és la següent:
  
Unitat d'execució número 11
  
Superfície 33.794, 45 m²
  
IEB 1,2867 m²t/m²s
  
Edificabilitat total 43.484,58 m²t
  
Parcel·les edificables 7.874,51 m²
  
Zona verda 13.396,81 m²
  
Vials 12.523,13 m²
  
ISD 0,7670
  
ISD/IEB 0,5961
  
Unitat d'execució número 12
  
1. Superfície 16.394,03 m²
  
IEB 0,8360
  
Edificabilitat total 13.705,03 m²t
  
Parcel·les edificables 2.544,88 m²
  
Zona escolar 7.235,05 m²
  
Vials 6.614,10 m²
  
ISD 0,8448
  
ISD/IEB 1,0105
  
El desequilibri entre les dues unitats i el distint grau d'urbanització i consolidació determinen la conveniència de reordenar la zona, ajustar els mecanismes de gestió a les circumstàncies concurrents en cada cas.
  
3. D'aquesta manera es regulen dos tractaments distints: d'una banda es delimita un sector de sòl urbanitzable residencial, de 44.294,96 m²; i d'una altra, es classifica com a sòl urbà la zona consolidada i se subjecta al règim d'actuacions aïllades, si bé s'integren en una àrea de repartiment major que, al seu torn inclou les parcel·les d'ús escolar confrontants. Amb el resum següent:
  
Àrea de repartiment 1 - Sòl urbà
  
Superfície: 25.533,03 m²
  
Nombre de plantes: 5 + àtic (6 en PG)
  
Aprofitament tipus: 2,35 m²t/m²s
  
Gestió: s'aplicarà el mecanisme de transferència o adquisició d'aprofitament per a compensar així els propietaris del sòl escolar i propiciar la seua adquisició per l'ajuntament.
  
Normativa: remissió a allò normatiu del PG capítol 1 Normes aplicables a la zona residencial del títol 7.
  
Sector de sòl urbanitzable PPR-3
  
Superfície: 44.294,96 m²
  
Ús: Residencial
  
Tipologia: Bloc exempt
  
Parcel·la mínima: 400 m.
  
IER: 0,80m²t/m²s
  
IEB: 1 m²t/m²s
  
Densitat màxima 75 v./ha
  
Àrea de repartiment: 46.900, 53 m
  
 Aprofitament tipus: 0,9444
  
Reserva edificabilitat per a
  
habitatge protegit 20%
  
4. L'àrea de repartiment prevista per al sòl urbà no compleix les exigències derivades de l'article 14 de la Llei 6/98, de 13 d'abril, sobre règim del sòl i valoracions. D'acord amb la interpretació efectuada pel Tribunal Constitucional en la Sentència 54/2002, de 27 de febrer/assumpte Llei del Parlament Basc 11/98, els propietaris de sòl urbà consolidat per la urbanització no suporten deures de cessió d'aprofitament urbanístic, sinó que patrimonialitzen el 100% de l'aprofitament que correspon a cada parcel·la.
  
D'aquesta manera, l'àrea de repartiment1 prevista per al sòl urbà, és contrària a l'article 14 de la llei estatal citada i haurà de suprimir-se. En conseqüència, s'aplicarà el règim de les àrees de repartiment uniparcel·làries regulades en l'article 95-4 XKQH.
  
5. La proposta compleix les exigències legals per a la classificació de les dues zones afectades com a sòl urbà i urbanitzable, sense que s'aprecie obstacle legal per a la seua aprovació. En tot, cas s'hauran d'esmenar-se les observacions indicades en la part dispositiva d'aquest acord.
  
6. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a aprovar els plans de municipis de menys de 50.000 habitants, de conformitat amb el que preveuen els articles 9 i 10 del Decret 201/2003, de 3 d'octubre, del Consell de la Generalitat, pel qual s'aprova el Reglament dels Òrgans Urbanístics de la Generalitat Valenciana.
  
En conseqüència, la Comissió Territorial d'Urbanisme, en sessió celebrada el 30 d'abril de 2004, acorda:
  
Supeditar l'aprovació definitiva de l'expedient d'homologació modificativa del sector 3 de Manises, a les qüestions següents:
  
1. Haurà de suprimir-se l'àrea de repartiment 1 en sòl urbà, i s'aplicarà el règim de les àrees de repartiment uniparcel·làries regulades en l'article 63-2 de la LRAU.
  
2. Haurà d'incorporar-se en la fitxa del sector la reserva del 20% de l'edificabilitat per a la construcció d'habitatges de protecció pública, el ple corporatiu aprovarà aquesta nova determinació.
  
3. Informe favorable de l'estudi d'inundabilitat.
  
4. L'aportació del certificat de capacitat i suficiència de l'abastiment d'aigua i justificar la suficiència de l'evacuació i depuració d'aigües residuals, mitjançant certificat de l'empresa gestora.
  
5. Els condicionants que, si és el cas, continga l'informe de la Conselleria d'Educació.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.»
  
Amb data 14 de setembre de 2004 els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament de Manises el 7 de juliol de 2004 i s'informa favorablement sobre aquesta, es considera acomplert l'Acord de la Comissió Territorial d'Urbanisme de València de data 30 d'abril de 2004.
  
Vista la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació.
  
El director general de Planificació i Ordenació Territorial considera aprovada definitivament l'homologació modificativa del sector 3 de Manises.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 20 de setembre de 2004.- El director general de Planificació i Ordenació Territorial: Pedro Grimalt Ivars.